## Odluka o uvjetima i sadržaju provođenja primarne zdravstvene zaštite grupnom praksom za 2003.

### NN 73/2003 (6.5.2003.), Odluka o uvjetima i sadržaju provođenja primarne zdravstvene zaštite grupnom praksom za 2003.

# HRVATSKI ZAVOD ZA ZDRAVSTVENO OSIGURANJE

881

Na
osnovi članka 27. stavka 2. Odluke o osnovama za skla­pa­­nje ugovora sa
zdravstvenim ustanovama i privatnim zdrav­stvenim radnicima za 2003. godinu
(»Narodne novine« broj 2/03., 13/03., 32/03. i 60/03.) i članka 19. Statuta
Hrvatskog zavoda za zdravstveno osigura­nje (»Narodne novine« broj 16/02.,
24/02. i 58/03.), Upravno vijeće Hrvatskog zavoda za zdravstveno osigu­ra­­nje
na 25. sjednici održanoj 23. trav­nja 2003. godine uz suglasnost ministra
zdravstva, a po prethodno pribav­ljenom miš­lje­nju mjerodavnih komora,
donijelo je

## ODLUKU

### O UVJETIMA I SADRŽAJU PROVOĐENJA PRIMARNE ZDRAVSTVENE ZAŠTITE GRUPNOM PRAKSOM ZA 2003. GODINU

Članak
1.

Ovom
Odlukom Upravno vijeće Hrvatskog zavoda za zdravstveno osigura­nje (u da­lj­njem
tekstu: Zavod) utvrđuje uvjete, oblike i strukturu, te sadržaj provođe­nja
primarne zdravstvene zaštite grupnom praksom ugovornih zdravstvenih ustanova (u
da­lj­­njem tekstu: dom zdrav­lja), odnosno ugovornih zdravstvenih radnika
privatne prakse za 2003. godinu.

Članak 2.

Primarnu zdravstvenu zaštitu grupnom praksom provode
domovi zdrav­lja i zdravstveni radnici privatne prakse u djelatnosti opće
medicine i zdravstvene zaštite predškolske djece.

Dom zdrav­lja grupnu praksu provodi organizacijom
svojih zaposlenika izabranih ugovornih doktora iz djelatnosti iz stavke 1. ovog
članka na osnovi opće­g akta upravnog vijeća doma zdrav­lja u kojem će se
poimenično naznačiti koji timovi će s kojim timovima obav­ljati grupnu praksu.
Opći akt upravnog vijeća doma zdrav­lja mora biti usklađen s odredbama
propisanim ovom Odlukom.

Zdravstveni radnici privatne prakse iz djelatnosti iz
stavka 1. ovog članka, grupnu praksu provode osnovom rješe­nja Ministarstva
zdravstva o osniva­nju grupne prakse i ugovora sklop­ljenog između sudionika
iste o međusobnim odnosima, tj. pravima i obvezama u svezi provođe­nja grupne
prakse ovjerenog od strane javnog bi­lježnika.

Članak 3.

Grupna praksa primarne zdravstvene zaštite provodi se
kroz oblike, odnosno strukturu kako slijedi:

– monovalentna – sastoji se samo od timova doktora opće
medicine ili samo od timova doktora zdravstvene zaštite djece predškolskog
uzrasta i to najma­nje 2 doktora, a najviše 6 doktora,

– polivalentna – sastoji se
najma­nje od dva tima doktora opće medicine i jednog tima doktora zdravstvene
zaštite djece predškolskog uzrasta s time da jedan doktor opće medicine mora
imati specijalizaciju opće/obite­ljske medicine. Najveći ukupan broj timova je
6 od kojih najma­nje 2 doktora moraju biti doktori zdravstvene zaštite djece
predškolskog uzrasta i najma­nje 2 doktora opće medicine moraju imati
specijalizaciju opće/obite­ljske medicine.

Članak 4.

Grupna
praksa osniva se od timova ugovorenih doktora opće medicine odnosno od timova
ugovorenih doktora zdravstvene zaštite djece predškolskog uzrasta kojih
ordinacije ne mogu biti međusobno uda­ljene više od 5 km (cestom).

Iznimno
od odredaba stavke 1. ovog članka u ruralnim područjima međusobna uda­ljenost ordinacija
najviše do 10 km cestom.

Članak 5.

Ugovorena zdravstvena ustanova tj. dom zdrav­lja i
ugovorni doktori privatne prakse organizirani u grupnu praksu radi provođe­nja
primarne zdravstvene zaštite, osim redovitih aktivnosti – obveza preuzetih sklop­ljenim
ugovorom sa Zavodom o provođe­nju primarne zdravstvene zaštite iz osnovnoga
zdravstvenog osigura­nja za 2003. godinu u ci­lju provođe­nja kvalitetnije
zdravstvene zaštite osiguranim osobama Zavoda dužni su kroz grupnu praksu
provoditi osiguranim osobama Zavoda pojačanu skrb kroz:

– 14
satnu dostupnost za pacijenta (7–21 sat)

– 14
satnu dostupnost stručne podrške pacijentu telefonom
(7 – 21 sat)

– 14
satnu dostupnost doktora za kućne posjete (7 – 21 sat)

– 14 satnu dostupnost skrbi pacijenta u vrijeme godiš­njih
odmora i odsutnosti izabranog doktora (edukacija, bolova­nje i sl.)

– reorganizaciju aktivnosti medicinskih sestara kroz
poveća­nje medicinskih, a sma­nje­nje administrativnih aktivnosti u ordinaciji,
odnosno u kući pacijenta

– naručiva­nje pacijenata (mogućnost centralnog naručiva­nja
za sve doktore) i usmjerava­nje pacijenata po hitnosti

– dostupnost potrebne dokumentacije pacijenata svim
doktorima koji provode grupnu praksu (obvezno postoja­nje informatizacije
ordinacija koje obav­ljaju grupnu praksu)

– timski rad doktora grupne prakse kroz stručne
konzultacije i evaluacije rada

– praće­nje učinaka grupne prakse koje može biti
interno od samih članova grupne prakse, te eksterno od strane Zavoda i zavoda
za javno zdravstvo

– uvođe­nje konzultacija unutar grupne prakse prema
posebnim zna­njima i vještinama pojedinog člana grupne prakse

– održava­nje tjednih stručnih sastanaka

– druge sadržaje koji pridonose kvalitetnijem provođe­nju
zdravstvene zaštite osiguranim osobama Zavoda.

Članak 6.

Ovlašćuje se direktorica Zavoda da na osnovi ponuda
na jav­ni poziv ugovornih zdravstvenih ustanova tj. domova zdrav­lja, odnosno
ugovornih zdravstvenih radnika privatne prakse koji će osnovom odredaba ove
Odluke provoditi primarnu zdravstvenu zaštitu grupnom praksom u 2003. godini,
sklopi ugovore o pro­vođe­nju primarne zdravstvene zaštite grupnom praksom za
2003. godinu u skladu s odredbama Pravilnika o standardima i normativima prava
na zdravstvenu zaštitu iz osnovnog zdravstvenog osigura­nja za 2003. godinu,
Odluke o osnovama za sklapa­nje ugovora sa zdravstvenim ustanovama i privatnim
zdravstvenim radnicima za 2003. godinu (»Narodne novine« broj 2/03., 13/03.,
32/03. i 60/03.) i odredbama ove Odluke.

Članak
7.

Ova
Odluka stupa na snagu danom objave u »Narodnim novinama«, a primje­njuje se od
1. svib­nja 2003. godine.

Klasa:
025-04/03-01/119
Urbroj: 338-01-05-03-1
Zagreb, 23. trav­nja 2003.

Predsjednik
Upravnog vijeća Hrvatskog zavoda
za zdravstveno osigura­nje
**doc****. dr****. sc****.** **Nikica Gabrić,** v. r.

Odluka, NN 73/2003-881